als_Latn dik_Latn sag_Latn
Mac Book Air i ri 12-inçësh prezantohet javën e ardhshme?
Për një kohë të gjatë tashmë është folur për modelin e ri të laptopit të Apple, MacBook Air me ekranin Retina dhe madhësinë prej 12.1 inç, ndërsa tani duket se ky model i laptopit do të prezantohet në ngjarjen e Apple të javës së ardhshme, në të cilën do të prezantohet edhe ora e mençur e kompanisë, Watch.
Lajmi është bërë i ditur nga The Michael Report, i cili e ka konfirmuar se laptopi i ri i Apple me cilësinë e ekranit në Retina – MacBook Air do të prezantohet zyrtarisht, gjithashtu.
Më parë ishte thënë se modeli i ri i MacBook Air do të vijë me një dizajn shumë më të hollë sesa linja e tanishme e laptopëve dhe se Apple do t’i zëvendësojë të gjitha portet e laptopit të saj me një port të ri dhe të vetëm të USB.
als_Latn als_Latn als_Latn als_Latn